অ্যালিস এল. মিলার

অ্যালিস লাইম্যান মিলার (জন্ম: হ্যারল্ড লাইম্যান মিলার, ১৯৪৪) একজন গবেষক, লেখক এবং অধ্যাপক। তিনি চীনা ইতিহাস, রাজনীতি এবং পররাষ্ট্র নীতির বিশ্লেষণের জন্য পরিচিত। ২০০৬ সালে তিনি তার লিঙ্গ রূপান্তর সম্পন্ন করেন।

 কর্মজীবন 
মিলার নিউ ইয়র্কের উত্তরাঞ্চলে জন্মগ্রহণ করেন ও বেড়ে ওঠেন। এরপর তিনি প্রিন্সটন বিশ্ববিদ্যালয়ে পড়াশোনা করেন এবং ১৯৭৪ সালে জর্জ ওয়াশিংটন বিশ্ববিদ্যালয় থেকে ছিং সাম্রাজ্যের রাজনীতির উপর ডক্টরেট গবেষণাপত্রের মাধ্যমে পিএইচডি ডিগ্রি অর্জন করেন। তিনি ১৯৭৪ থেকে ১৯৯০ সাল পর্যন্ত সেন্ট্রাল ইন্টেলিজেন্স এজেন্সিতে একজন বিশ্লেষক হিসেবে কাজ করেন। ১৯৮০ থেকে ২০০০ সাল পর্যন্ত তিনি ওয়াশিংটন, ডিসির স্কুল অব অ্যাডভান্সড ইন্টারন্যাশনাল স্টাডিজে প্রথমে একজন প্রভাষক এবং পরে চীন অধ্যয়নের সহযোগী অধ্যাপক এবং চীন অধ্যয়ন প্রোগ্রামের পরিচালক হিসেবে শিক্ষকতা করেন। মিলার ১৯৯৯ থেকে ২০১৪ সাল পর্যন্ত নেভাল পোস্টগ্র্যাজুয়েট স্কুলে জাতীয় নিরাপত্তা বিষয়ক অধ্যাপক ছিলেন। তিনি ১৯৯৯ সাল থেকে হুভার ইনস্টিটিউশনে গবেষক এবং স্ট্যানফোর্ড বিশ্ববিদ্যালয়ে পূর্ব এশীয় অধ্যয়নের প্রভাষক হিসেবে দায়িত্ব পালন করছেন।

২০০১ থেকে ২০১৮ সাল পর্যন্ত মিলার "চীনা লিডারশিপ মনিটর"-এর সাধারণ সম্পাদক ছিলেন। এটি একটি ত্রৈমাসিক পত্রিকা, যা চীনের কমিউনিস্ট পার্টির অভ্যন্তরীণ কাজের মুক্ত-উৎসের বিশ্লেষণ প্রদান করে।

 ব্যক্তিগত জীবন 
২০০২ সালে তিনি লিঙ্গ রূপান্তরের জন্য একাধিক চিকিৎসা শুরু করেন এবং অ্যালিস লাইম্যান মিলার নাম ব্যবহার শুরু করেন। তিনি বলেন, তার পেশাদার সম্প্রদায় এবং পরিবার তার এই পরিবর্তনে সমর্থন করেছে। তিনি এই পরিবর্তন সম্পর্কে জনসমক্ষে ব্যাপক মন্তব্য করেছেন, যার মধ্যে ২০১৫ সালে টেড×স্ট্যানফোর্ড-এ দেয়া মন্তব্যও রয়েছে।

 কাজ 
 হ্যারল্ড লাইম্যান মিলার। ফ্যাকশনাল কনফ্লিক্ট অ্যান্ড দি ইন্টিগ্রেশন অব চিং পলিটিক্স, ১৬৬১-১৬৯০। পিএইচডি গবেষণাপত্র, জর্জ ওয়াশিংটন বিশ্ববিদ্যালয়, ১৯৭৪।
 এইচ. লাইম্যান মিলার। সায়েন্স অ্যান্ড ডিসেন্ট ইন পোস্ট-মাও চায়না: দ্য পলিটিক্স অব নলেজ। ওয়াশিংটন বিশ্ববিদ্যালয়ে প্রেস, ১৯৯৬।

 সেন্ট্রাল কমিটি অব দ্য চাইনিজ কমিউনিস্ট পার্টি'জ লিডিং স্মল গ্রুপস (২০০৮)
 দ্য সেন্ট্রাল ডিপার্টমেন্টস আন্ডার হু জিন্তাও (২০০৯)

 বিকামিং এশিয়া: চেঞ্জ অ্যান্ড কন্টিনুইটি ইন এশিয়ান ইন্টারন্যাশনাল রিলেশন্স সিন্স ওয়ার্ল্ড ওয়ার ২ উইথ রিচার্ড উইচ (২০১১)

 আরও দেখুন 
 পরাশক্তি

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ট্রান্সজেন্ডার নারী